NORAKSTS

|  |  |
| --- | --- |
| 29.05.2014. | Nr. 7/7 |

**GROZĪJUMS 2012.GADA 2.APRĪĻA ZEMES NOMAS LĪGUMĀ NR.5/41-4**

**PAR ZEMESGABALA LANGERVALDES IELĀ 3, JELGAVĀ NOMU**

(ziņo I.Škutāne)

 **Atklāti balsojot ar 15 balsīm PAR –** I.Jakovels,S.Stoļarovs, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav, **ar 2 balsīm ATTURAS** – D.Liepiņš, S.Šalājevs,

2014.gada 30.aprīlī saņemts SIA ”SFM Latvia” (reģistrācijas Nr.40103318408, juridiskā adrese: Vīgriežu iela 5, Daugavmala, Tīnūžu pagasts, Ikšķiles novads) iesniegums ar lūgumu pagarināt metālapstrādes ceha Langervaldes ielā 3, Jelgavā, būvniecības uzsākšanas termiņu līdz 2015.gada 30.jūnijam. Lūgumu pamato ar ieilgušo metālapstrādes ceha projektēšanas un saskaņošanas laiku un to, ka SIA ”SFM Latvia” ir pieteikusies ERAF fonda projektā „Augstas pievienotās vērtības investīcijas” iekārtu līdzfinansējumam, kuras paredzētas iegādāties jaunajai ražotnei, bet projekta realizācijas laiks ir 2015.gads.

Jelgavas pilsētas dome 2012.gada 26.janvārī pieņēma lēmumu Nr.2/13 „Konkursa ”Par tiesībām nomāt zemesgabalu Jelgavā, Langervaldes ielā 3” izsludināšana” (turpmāk – Lēmums) ar kuru izsludināja konkursu par tiesībām nomāt zemesgabalu Langervaldes ielā 3 (kadastra apzīmējums 0900 028 0277, platība 25865 m2) un būvēt uz tā rūpnieciskās ražošanas objektu. Saskaņā ar konkursa rezultātiem zemes nomas tiesības uz zemesgabalu Langervaldes ielā 3, Jelgavā ieguva SIA ”SFM Latvia”, reģistrācijas Nr.40103318408.

2012.gada 2.aprīlī starp Jelgavas pilsētas pašvaldību un SIA ”SFM Latvia” tika noslēgts Zemes nomas līgums Nr.5/41-4 (turpmāk – Līgums) par zemesgabala Langervaldes ielā 3, Jelgavā nomu uz laiku līdz 2024.gada 1.aprīlim.

Saskaņā ar Lēmumu un Līgumu, SIA ”SFM Latvia” ražošanas objekta būvniecība bija jāuzsāk līdz 2014.gada 2.aprīlim un objekts jānodod ekspluatācijā līdz 2016.gada 2.aprīlim. Objekta būvniecība Langervaldes ielā 3, Jelgavā noteiktajā termiņā nav uzsākta.

Saskaņā ar likuma „Par pašvaldībām” 15.panta pirmās daļas 10.punktu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 22.panta otro daļu,

**JELGAVAS PILSĒTAS DOME NOLEMJ:**

1. Grozīt 2012.gada 2.aprīļa Zemes nomas līguma Nr.5/41-4 par zemesgabala Langervaldes ielā 3, Jelgavā nomu 5.1.10. apakšpunktu un izteikt to šādā redakcijā:

„5.1.10. ne vēlāk kā līdz 2015.gada 30.jūnijam uzsākt objekta būvniecību;”.

1. Zemes nomas komisijas priekšsēdētājam A.Rublim Jelgavas pilsētas pašvaldības vārdā ar SIA ”SFM Latvia” mēneša laikā noslēgt papildus vienošanos par grozījumu 2012.gada 2.aprīļa Zemes nomas līgumā Nr.5/41-4.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2014.gada 29.maijā